CELEX: 32020R1213
Language: da
Date: 2020-08-21 00:00:00
Title: Kommissionens gennemførelsesforordning (EU) 2020/1213 af 21. august 2020 om de plantesundhedsmæssige foranstaltninger for indførsel til Unionen af visse planter, planteprodukter og andre objekter, som er udgået fra bilaget til gennemførelsesforordning (EU) 2018/2019

24.8.2020   
               
               
                  DA
               
               
                  Den Europæiske Unions Tidende
               
               
                  L 275/5
               
            
         KOMMISSIONENS GENNEMFØRELSESFORORDNING (EU) 2020/1213
         af 21. august 2020
         om de plantesundhedsmæssige foranstaltninger for indførsel til Unionen af visse planter, planteprodukter og andre objekter, som er udgået fra bilaget til gennemførelsesforordning (EU) 2018/2019
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 42, stk. 4, tredje afsnit, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2018/2019 (2) oprettes der på grundlag af en foreløbig risikovurdering en liste over højrisikoplanter, -planteprodukter og andre objekter.
                  
               
                     (2)
                  
                  
                     Hvis det på grundlag af en risikovurdering konkluderes, at en plante, et planteprodukt eller andet objekt med oprindelse i et tredjeland, en gruppe af tredjelande eller et specifikt område i det pågældende tredjeland udgør en uacceptabel risiko, men at risikoen kan reduceres til et acceptabelt niveau ved anvendelse af visse foranstaltninger, skal Kommissionen i overensstemmelse med forordning (EU) 2016/2031 fjerne planten, planteproduktet eller andet objekt fra listen i forordning (EU) 2018/2019 og tilføje den/det til den liste, der er omhandlet i artikel 41, stk. 2, i forordning (EU) 2016/2031.
                  
               
                     (3)
                  
                  
                     I bilaget til gennemførelsesforordning (EU) 2018/2019 er arterne Albizia Durazz. og Robinia L. medtaget som højrisikoplanter.
                  
               
                     (4)
                  
                  
                     Den 24. januar 2019 indgav Israel en anmodning til Kommissionen om eksport til Unionen af hvilende podede barrodsplanter til plantning, med en diameter på højst 2,5 cm af arten Albizia julibrissin Durazzini og af hvilende podede barrodsplanter til plantning med en diameter på højst 2,5 cm af arten Robinia pseudoacacia L. (»planterne«). Anmodningen var ledsaget af de respektive tekniske dossierer.
                  
               
                     (5)
                  
                  
                     Den 13. januar 2020 offentliggjorde Den Europæiske Fødevaresikkerhedsautoritet (»autoriteten«) en videnskabelig udtalelse om varerisikovurderingen af Albizia julibrissin-planter fra Israel (3). Autoriteten identificerede Aonidiella orientalis, et artskompleks, der omfatter Euwallacea fornicatus sensu stricto, Euwallacea fornicatior, Euwallacea whitforiodendrus og Euwallacea kuroshio (»Euwallacea fornicatus sensu lato«) og Fusarium euwallaceae (»skadegørerne«) som skadegørere, der er relevante for de pågældende planter, vurderede de risikobegrænsende foranstaltninger beskrevet i dossieret for disse skadegørere og anslog sandsynligheden for skadegørerfrihed for hver skadegører forbundet med den pågældende vare.
                  
               
                     (6)
                  
                  
                     Den 2. marts 2020 offentliggjorde autoriteten en videnskabelig udtalelse om varerisikovurderingen af Robinia pseudoacacia-planter fra Israel (4). Den identificerede Euwallacea fornicatus sensu lato og Fusarium euwallaceae som skadegørere, der er relevante for planterne, vurderede de risikobegrænsende foranstaltninger beskrevet i dossieret for disse skadegørere og anslog sandsynligheden for skadegørerfrihed for hver skadegører forbundet med den pågældende vare.
                  
               
                     (7)
                  
                  
                     Efter disse udtalelser fjernede Kommissionens gennemførelsesforordning (EU) 2020/1214 (5) planterne fra listen over højrisikoplanter i gennemførelsesforordning (EU) 2018/2019.
                  
               
                     (8)
                  
                  
                     På grundlag af disse udtalelser anses den plantesundhedsmæssige risiko ved indførsel til Unionen af planterne endvidere for at være reduceret til et acceptabelt niveau ved anvendelse af foranstaltninger til at håndtere risikoen ved skadegørerne. Sådanne foranstaltninger bør derfor vedtages for at sikre den plantesundhedsmæssige beskyttelse af Unionens område mod indførsel af planterne til Unionen.
                  
               
                     (9)
                  
                  
                     
                        Euwallacea fornicatus tilhører familien Scolytidae (ikke-europæisk), som er opført på listen i bilag II til Kommissionens gennemførelsesforordning (EU) 2019/2072 (6) som en gruppe af EU-karantæneskadegørere. En skadegørerrisikovurdering foretaget af Spanien (7) og en rapport (8) offentliggjort af Plantebeskyttelsesorganisationen for Europa og Middelhavsområderne (»EPPO«) er tilgængelige for Euwallacea fornicatus sensu lato, hvori der foreslås risikobegrænsende foranstaltninger. De foranstaltninger, der foreslås af Israel i dossieret, bør suppleres med de foreslåede foranstaltninger i skadegørerrisikovurderingen og i rapporten. De vedtagne foranstaltninger kan tages op til revision i lyset af yderligere videnskabelige og tekniske oplysninger.
                  
               
                     (10)
                  
                  
                     
                        Aonidiella orientalis og Fusarium euwallaceae er endnu ikke opført på listen over EU-karantæneskadegørere i gennemførelsesforordning (EU) 2019/2072, men de opfylder muligvis kriterierne for opførelse efter en yderligere fuldstændig risikovurdering. Foranstaltningerne vedrørende de to skadegørere er baseret på de foranstaltninger, Israel har beskrevet i dossieret. Hvis det fastslås, at skadegørerne opfylder betingelserne, vil de blive opført på listen i bilag II til gennemførelsesforordning (EU) 2019/2072, og de relevante planter vil blive opført i bilag VII til nævnte forordning, sammen med de respektive foranstaltninger, når der foreligger en fuldstændig risikovurdering af de pågældende skadegørere, der berettiger opførelserne. Nærværende forordning bør derefter tages op til revision i overensstemmelse hermed.
                  
               
                     (11)
                  
                  
                     For at opfylde EU's forpligtelser, der følger af Verdenshandelsorganisations aftale om anvendelsen af sundheds- og plantesundhedsforanstaltninger, bør import af disse varer genoptages hurtigst muligt. Derfor bør nærværende forordning træde i kraft på tredjedagen efter offentliggørelsen.
                  
               
                     (12)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Genstand
            Denne forordning fastsætter de plantesundhedsmæssige foranstaltninger for indførsel til Unionen fra tredjelande af planter, planteprodukter og andre objekter, som er udgået fra bilaget til gennemførelsesforordning (EU) 2018/2019.
         
         
            Artikel 2
            Foranstaltninger vedrørende indførsel til Unionen af visse planter, planteprodukter og andre objekter med oprindelse i tredjelande
            Planter, planteprodukter og andre objekter med oprindelse i de respektive tredjelande, som opført på listen i bilaget, må kun indføres til Unionens område, hvis de overholder de tilsvarende foranstaltninger i bilaget.
         
         
            Artikel 3
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. august 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  Kommissionens gennemførelsesforordning (EU) 2018/2019 af 18. december 2018 om oprettelse af en midlertidig liste over højrisikoplanter, -planteprodukter eller andre -objekter, jf. artikel 42 i forordning (EU) 2016/2031, og en liste over planter, for hvilke der ikke kræves plantesundhedscertifikater ved indførelse på Unionens område, jf. artikel 73 i nævnte forordning (EUT L 323 af 19.12.2018, s. 10).
         
            (3)  EFSA PLH Panel (EFSA's ekspertpanel for plantesundhed), 2020. Scientific Opinion on the commodity risk assessment of Albizia julibrissin plants from Israel. EFSA Journal 2020;18(1):5941. https://doi.org/10.2903/j.efsa.2020.5941.
         
            (4)  EFSA PLH Panel (EFSA's ekspertpanel for plantesundhed), 2020. Scientiﬁc Opinion on the commodity risk assessment of Robinia pseudoacacia plants from Israel. EFSA Journal 2020;18(3):6039. https://doi.org/10.2903/j.efsa.2020.6039.
         
            (5)  Kommissionens gennemførelsesforordning (EU) 2020/1214 af 21. august 2020 om ændring af gennemførelsesforordning (EU) 2018/2019 for så vidt angår træ af Ulmus L. og visse planter til plantning af Albizia julibrissin Durazzini og Robinia pseudoacacia L. med oprindelse i Israel (se side 12 i denne EUT).
         
            (6)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).
         
            (7)  Pest Risk Analysis for the Ambrosia Beetle Euwallacea sp. including all the species within the genus Euwallacea that are morphologically similar to E.fornicatus. Ministerio de Agricultura Alimentacion y Medio Ambiante. Spanien, november 2015. https://pra.eppo.int/getfile/1517056f-e553-4617-aaee-13d180cb5bc3.
         
            (8)  Report of a Pest Risk Analysis for Euwallacea fornicatus sensu lato and Fusarium euwallaceae (EPPO, 2017). https://pra.eppo.int/getfile/ef7ea29b-e0ea-456f-a4a5-04c2a119a807.
      
      
         
            BILAG
            Liste over planter, planteprodukter og andre objekter med oprindelse i tredjelande og de tilsvarende foranstaltninger vedrørende indførsel til Unionens område, jf. artikel 2
            
                        Planter, planteprodukter og andre objekter
                     
                     
                        KN-kode
                     
                     
                        Oprindelsestredjelande
                     
                     
                        Foranstaltninger
                     
                  
                        
                                    1.
                                 
                                 
                                    Hvilende podede barrodsplanter til plantning med en diameter på højst 2,5 cm af Albizia julibrissin Durazzini
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Israel
                     
                     
                        
                                    a)
                                 
                                 
                                    Det er officielt konstateret, at:
                                    
                                                i)
                                             
                                             
                                                planterne er frie for Euwallacea fornicatus sensu lato og Fusarium euwallaceae
                                                
                                             
                                          
                                                ii)
                                             
                                             
                                                planterne i hele deres levetid er blevet dyrket på et produktionssted, der er registreret og under tilsyn af den nationale plantesundhedsmyndighed i oprindelseslandet. Registreringen har omfattet de respektive produktionsanlæg inden for produktionsstedet
                                             
                                          
                                                iii)
                                             
                                             
                                                planterne opfylder en af følgende betingelser:
                                                
                                                            1.
                                                         
                                                         
                                                            planterne har en diameter på under 2 cm nederst på stænglen
                                                            eller
                                                         
                                                      
                                                            2.
                                                         
                                                         
                                                            planterne er blevet dyrket i et anlæg med fuldstændig fysisk beskyttelse mod indslæbning af Euwallacea fornicatus sensu lato i mindst seks måneder før eksport, som underkastes officielle inspektioner på passende tidspunkter, og som er fundet frit for skadegøreren, bekræftet mindst med fælder, der kontrolleres mindst hver fjerde uge, herunder umiddelbart før flytning
                                                            eller
                                                         
                                                      
                                                            3.
                                                         
                                                         
                                                            planterne er blevet dyrket i et produktionsanlæg, der er fundet frit for Euwallacea fornicatus sensu lato og Fusarium euwallaceae siden begyndelsen af den seneste hele vækstperiode, bekræftet for Euwallacea fornicatus sensu lato mindst med fælder, under officielle inspektioner foretaget mindst hver fjerde uge; i tilfælde af mistanke om forekomst af en af de to skadegørere i produktionsanlægget, er der foretaget passende behandlinger mod skadegørerne for at sikre, at de ikke forekommer; der er etableret en zone på 1 km, der overvåges på passende tidspunkter for Euwallacea fornicatus sensu lato og Fusarium euwallaceae, og hvis en af de to skadegørere findes på værtsplanter, skal de pågældende planter omgående bortryddes og destrueres
                                                         
                                                      
                                          
                                                iv)
                                             
                                             
                                                umiddelbart forud for eksporten er sendinger af planter med en diameter på mindst 2 cm nederst på stænglen blevet underkastet en officiel inspektion for forekomst af skadegøreren, særlig i planternes stængler og grene, herunder ved den destruktive metode. Antallet af prøver med henblik på inspektion skal gøre det muligt at påvise en angrebsgrad på mindst 1 % med et konfidensniveau på 99 %.
                                             
                                          
                              
                                    b)
                                 
                                 
                                    Plantesundhedscertifikaterne for de pågældende planter inkluderer under overskriften »Tillægserklæring:«
                                    
                                                i)
                                             
                                             
                                                følgende angivelse: »Denne sending opfylder betingelserne i Kommissionens gennemførelsesforordning (EU) 2020/1213«
                                             
                                          
                                                ii)
                                             
                                             
                                                nærmere angivelse af:
                                                
                                                            —
                                                         
                                                         
                                                            hvilket krav i litra a), nr. iii), i denne række er opfyldt, og
                                                         
                                                      
                                                            —
                                                         
                                                         
                                                            de(t) registrerede produktionsanlæg.
                                                         
                                                      
                                          
                              
                  
                        
                                    2.
                                 
                                 
                                    Hvilende podede barrodsplanter til plantning med en diameter på højst 2,5 cm af Albizia julibrissin Durazzini
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Israel
                     
                     
                        
                                    a)
                                 
                                 
                                    Det er officielt konstateret, at:
                                    
                                                i)
                                             
                                             
                                                planterne er frie for Aonidiella orientalis
                                                
                                             
                                          
                                                ii)
                                             
                                             
                                                planterne i hele deres levetid er blevet dyrket på et produktionssted, der er registreret og under tilsyn af den nationale plantesundhedsmyndighed i oprindelseslandet. Registreringen har omfattet de respektive produktionsanlæg inden for produktionsstedet. Produktionsstedet har også opfyldt et af følgende krav:
                                                
                                                            1.
                                                         
                                                         
                                                            planterne er blevet dyrket i et anlæg med fuldstændig fysisk beskyttelse mod indslæbning af Aonidiella orientalis i mindst seks måneder før eksport, som underkastes officielle inspektioner hver tredje uge, og som er fundet frit for skadegøreren, herunder umiddelbart før flytning
                                                            eller
                                                         
                                                      
                                                            2.
                                                         
                                                         
                                                            produktionsanlægget er fundet frit for Aonidiella orientalis siden begyndelsen af den seneste hele vækstperiode under officielle inspektioner foretaget mindst hver tredje uge; i tilfælde af mistanke om forekomst af skadegøreren i produktionsanlægget, er der foretaget passende behandlinger mod skadegøreren for at sikre, at den ikke forekommer; der er etableret en zone på 100 m, der overvåges på passende tidspunkter for Aonidiella orientalis, og hvis skadegøreren findes på værtsplanter, skal de pågældende planter omgående bortryddes og destrueres
                                                         
                                                      
                                          
                                                iii)
                                             
                                             
                                                umiddelbart forud for eksporten er sendinger af planterne blevet underkastet en officiel inspektion for forekomst af Aonidiella orientalis, særlig i planternes stængler og grene. Antallet af prøver med henblik på inspektion skal gøre det muligt at påvise en angrebsgrad på mindst 1 % med et konfidensniveau på 99 %.
                                             
                                          
                              
                                    b)
                                 
                                 
                                    Plantesundhedscertifikaterne for de pågældende planter inkluderer under overskriften »Tillægserklæring:«
                                    
                                                i)
                                             
                                             
                                                følgende angivelse: »Denne sending opfylder betingelserne i Kommissionens gennemførelsesforordning (EU) 2020/1213«.
                                             
                                          
                                                ii)
                                             
                                             
                                                nærmere angivelse af:
                                                
                                                            —
                                                         
                                                         
                                                            hvilket krav i litra a), nr. ii), i denne række er opfyldt, og
                                                         
                                                      
                                                            —
                                                         
                                                         
                                                            de(t) registrerede produktionsanlæg.
                                                         
                                                      
                                          
                              
                  
                        
                                    3.
                                 
                                 
                                    Hvilende podede barrodsplanter til plantning med en diameter på højst 2,5 cm af Robinia pseudoacacia L.
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Israel
                     
                     
                        
                                    a)
                                 
                                 
                                    Det er officielt konstateret, at:
                                    
                                                i)
                                             
                                             
                                                planterne er frie for Euwallacea fornicatus sensu lato og Fusarium euwallaceae
                                                
                                             
                                          
                                                ii)
                                             
                                             
                                                planterne i hele deres levetid er blevet dyrket på et produktionssted, der er registreret og under tilsyn af den nationale plantesundhedsmyndighed i oprindelseslandet. Registreringen har omfattet de respektive produktionsanlæg inden for produktionsstedet
                                             
                                          
                                                iii)
                                             
                                             
                                                planterne opfylder en af følgende betingelser:
                                                
                                                            1.
                                                         
                                                         
                                                            planterne har en diameter på under 2 cm nederst på stænglen
                                                            eller
                                                         
                                                      
                                                            2.
                                                         
                                                         
                                                            planterne er blevet dyrket i et anlæg med fuldstændig fysisk beskyttelse mod indslæbning af Euwallacea fornicatus sensu lato i mindst seks måneder før eksport, som underkastes officielle inspektioner på passende tidspunkter, og som er fundet frit for skadegøreren, bekræftet mindst med fælder, der kontrolleres mindst hver fjerde uge, herunder umiddelbart før flytning
                                                            eller
                                                         
                                                      
                                                            3.
                                                         
                                                         
                                                            planterne er blevet dyrket i et produktionsanlæg, der er fundet frit for Euwallacea fornicatus sensu lato og Fusarium euwallaceae siden begyndelsen af den seneste hele vækstperiode, bekræftet for Euwallacea fornicatus sensu lato mindst med fælder, under officielle inspektioner foretaget mindst hver fjerde uge; i tilfælde af mistanke om forekomst af en af de to skadegørere i produktionsanlægget, er der foretaget passende behandlinger mod skadegørerne for at sikre, at de ikke forekommer; der er etableret en zone på 1 km, der overvåges på passende tidspunkter for Euwallacea fornicatus sensu lato og Fusarium euwallaceae, og hvis en af de to skadegørere findes på værtsplanter, skal de pågældende planter omgående bortryddes og destrueres
                                                         
                                                      
                                          
                                                iv)
                                             
                                             
                                                umiddelbart forud for eksporten er sendinger af planter med en diameter på mindst 2 cm nederst på stænglen blevet underkastet en officiel inspektion for forekomst af skadegøreren, særlig i planternes stængler og grene, herunder ved den destruktive metode. Antallet af prøver med henblik på inspektion skal gøre det muligt at påvise en angrebsgrad på mindst 1 % med et konfidensniveau på 99 %.
                                             
                                          
                              
                                    b)
                                 
                                 
                                    Plantesundhedscertifikaterne for de pågældende planter inkluderer under overskriften »Tillægserklæring:«
                                    
                                                i)
                                             
                                             
                                                følgende erklæring: »Denne sending opfylder betingelserne i Kommissionens gennemførelsesforordning (EU) 2020/1213«.
                                             
                                          
                                                ii)
                                             
                                             
                                                nærmere angivelse af:
                                                
                                                            —
                                                         
                                                         
                                                            hvilket krav i litra a), nr. iii), i denne række er opfyldt, og
                                                         
                                                      
                                                            —
                                                         
                                                         
                                                            de(t) registrerede produktionsanlæg.